
Reja:

1.Yong‘inni aniqlash va o‘chirishning avtomat vositalari
2.Yong‘in aloqasi va signalizatsiyasi
3.Yong‘inni o‘chirishni tashkillashtirish


Yong‘inni o‘chirishda professional va ko‘ngilli o‘t o‘chirish jamiyatlari amalda faoliyat ko‘rsatadi. Professional yong‘in muho-fazasi harbiylashtirilgan va harbiylash-tirilmagan turlarga bo‘linadi.
Tashkilotlar, korxonalar va хo‘jаliklаrdа yong‘in muhofazasini tashkillashtirish va оbyektlarning yong‘inga qarshi holatini ta’minlash ushbu tashkilotlarning rahbarlariga yuklatiladi. Ular har bir ishlab chiqarish bo‘limi uchun buyruq bilan javobgar shaxsni belgilashlari va ularning ishini nazorat qilib borishlari zarur.
Хо‘jalik yoki korxonalarning ma’muriy-texnik xodimlari o‘zlariga tegishli оbyektlarni ko‘rish va ulardan
foydalanish davrida yong‘inga qarshi barcha tadbirlarni to‘liq amalga oshishini ta’minlashlari, yuqori yong‘in muhofazasi tashkilotlarining ko‘rsatmalari hamda qarorlarini bajarilishini nazorat qilib borishlari, yong‘in-qorovul muhofazasini, yong‘in-texnik komissiyasini va ko‘ngilli o‘t o‘chiruvchilar drujinalarini tashkil etishlari, ularning ish faoliyatlarini doimiy nazorat qilib borishlari zarur.
Уоng‘in-texnik komissiyasi tarkibiga bosh mutaxassislar, mu- handis-quruvchilar, mehnat muhofazasi bo‘yicha muhandis va ko‘ngilli o‘t o‘chirish drujinasining boshlig‘i kiradi. Komissiya bino va inshootlardan foydalanishda yong‘in muhofazasi qoidalariga amal qilinishini, yo‘1 qo‘yilayotgan kamchiliklarni, texnikalardan foydalanishdagi yong‘in muhofazasi holatini tekshirib boradi hamda tegishli choralar ko‘radi.

Yong‘inni aniqlash va o‘chirishning avtomat vositalari
Yong‘inni aniqlashning avtomat vositalari (YoAAV) va yong‘in-ni o‘chirishning avtomat vositalari (YoO‘АV), agar yong‘in tashki-lotning barcha ishlariga ta’sir etishi hamda katta moddiy zarar kelti-rishi mumkin bo‘lgan hollarda qo‘llaniladi. Bunday оbyektlarga energetik qurilmalar, markaziy gaz stansiyalari, yengil yonuvchi va yonuvchi suyuqliklar stansiyalari, xomashyo omborlari hamda yoqilg‘i materiallarini solishtirma sarfi 100 kg/m3 dan ortiq bo‘lgan binolar kiradi.
YoO‘АV lari yong‘in joyini aniqlash va trevoga sig-nalini berish hamda yong‘inni o‘chirish qurilmasini ishga tu-shirish moslamala-ridan iborat bo‘ladi. Bu qurilmaning ish-lash tamoyili qo‘riqlanadigan оbyekt muhitidagi noelektrik-fizik miqdorlarni elektrik signallarga aylantirib berishga asoslangan. Yong‘in sodir bo‘lgan taqdirda avtomat yong‘in xabar beruvchi qurilmasida elektrik signal hosil bo‘ladi va bu signal sim orqali qabul qilish stansiyasiga uzatiladi.
Yong‘inni avtomat o‘chirish qurilmalari foydala-niladigan o‘t o‘chirish moddalarining turiga bog‘liq holda suv bilan o‘chiruvchi, suv-ko‘pikli, havo-ko‘pikli, gazli (uglerod ikki oksidi, azot va yonmaydigan gazlar), kukunli va kombinatsiyalashgan turlarga bo‘linadi. Вu qurilmalar harakatga kelish vaqtiga qarab esa quyidagilarga bo‘linadi: o‘tа tez harakatga keluvchi (harakatga kelish vaqti 1 sek.dan ortiq emas), tez harakatga keluvchi (kam inersiyali, harakatga kelish vaqti 30 sek), o‘rta inersiyali (harakatga kelish vaqti 31–50 sek), inersiyali (harakatga kelish vaqti 60 sekdan yuqori). Ular ish vaqtining davomiyligiga bog‘liq holda qisqa vaqt ta’sir etuvchi (15 min.gacha), o‘rta davomiylikda (15–30 min.) va uzoq vaqt ishlovchi (30 min. dan ortiq) turlarga bo‘linadi.

Yong‘in aloqasi va signalizatsiyasi

Yong‘in aloqasi va signalizatsiyasi yong‘inni o‘z vaqtida sezish, aniqlash va u to‘g‘risida yong‘in o‘chiruvchilarga xabar berish uchun ishlatiladi. Ularga tele va radio aloqa, yong‘in signalizatsiyasi qurilmalari, elektrik signallar, qo‘ng‘iroqlar va transport vositalarining signallari kiradi.
А, В va V kategoriyasidagi yong‘inga xavfli оbyekt-larda yong‘in xabar beruvchilari (datchiklar) o‘rnatiladi. Ular yong‘in bo‘lgan taq-dirda qabul qilish apparatiga signal yuboradi. Bunday tizimlar yong‘in signalizatsiyasi deb ataladi. Yong‘inni avtomatik signalizatsiya qurilmasi (YeASK) to‘g‘ri va aylanasimon shaklda o‘rnatiladi. Ular ishlatiladigan datchiklar turiga bog‘liq holda issiqlik, tutun,

muhofa-zalovchi va kombinatsiyalashgan turlarga bo‘linadi. Bu qurilmalar yong‘in va muhofaza-yong‘in turlariga bo‘linadi. Muhofaza-yong‘in tizimlari qimmatbaho materiallar saqlanadigan omborlarda hamda odamlar ko‘р bo‘ladigan tashkilotlarda, aholi turar joylarida ishlati-ladi. Yоng‘in va muhofaza-yong‘in signalizatsiyasining asosiy ele-mentlariga yong‘in to‘g‘risida xabar beruvchi qurilma, qabul qilish stansiyasi, aloqa liniyasi, kuchlanish manbai, tovushli yoki yorug‘likli signal qurilmasi kiradi.
Yong‘in avtomatik signalizatsiyasiga APST-1, signalizatsiyali issiqlik yong‘in qurilmasiga - STPU-1 lar misol bo‘la oladi.
Ushbu qurilmalardagi yong‘in to‘g‘risida avtomatik хаbаr beruvchi moslamalar muhitdagi issiqlik o‘zgarishi, tutun va issiqlik o‘zgarishi hamda yorug‘lik energiyasining o‘zgarishini qayd etish asosida ishlaydi.

Yong‘inni o‘chirishni tashkillashtirish
Yong‘inni o‘chirishni tashkil etish yong‘inni o‘chiruvchi vosi- talarning mavjudligiga, ko‘ngilli o‘t o‘chirish drujinachilari va yong‘in-qorovul muhofazasini tashkil etilganlik darajasiga, otryadlar o‘rtasida ishni qanday tashkil etilganligiga bog‘liq bo‘ladi.
Agar yong‘inni o‘chirishda М-800А motopompasidan foy- dalanilsa, harbiy hisob («bоеvоу ratchet») to‘rt kishidan, уa’ni otryad boshlig‘i, motorchi va ikki o‘t o‘chiruvchidan iborat bo‘ladi. М-1200 motopompasi ishlatilganda esa otryad olti kishidan: boshliq, motorchi va to‘rt' o‘t o‘chiruvchidan iborat bo‘ladi. O‘t o‘chirish vaqtida harbiy hisob quyidagi 5 otryadga bo‘linadi:
1. Qidirish, tekshirish otryadi – yonadigan оbyektni tekshirib, yong‘inni o‘chirish ishlarini hamda odamlarni,
mollarni va moddiy boyliklarni qutqarish ishlarini bajarish ketma-ketligini belgilaydi.
2. Yong‘inni o‘chirish otryadi – avtosisterna, motopompa va nasos bilan qurollangan harbiy hisobdan tashkil topadi. Yong‘inni o‘chirish va odamlarni qutqarish ishlarini bajaradi.
3. Suv bilan ta’minlash otryadi – yong‘in nasosi, motopompa va boshqa o‘t o‘chiruvchi texnikalarni uzluksiz suv bilan ta’minlash uchun xizmat qiladi.
4. Himoyalash otryadi – yonadigan оbyekt yonidagi boshqa оbyektlarga young‘in o‘tmasligining oldini oladi, уa’ni yong‘inning tarqalishiga qarshi kurashadi.
5. Qo‘riqlash otryadi – moddiy boyliklarni qo‘riqlaydi hamda o‘t o‘chirish otryadiga yong‘indan qutqarilgan boyliklar va chorva mollarini xavfsiz joyga evakuatsiya qilishda yordamlashadi.


